

VLADA REPUBLIKE HRVATSKE

Zagreb, 11. prosinca 2019.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo unutarnjih poslova |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog zaključka o davanju prethodne suglasnosti predstavniku Vlade Republike Hrvatske za prihvaćanje amandmana drugih predlagatelja na Konačni prijedlog zakona o vatrogastvu |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

 PRIJEDLOG

Na temelju članka 31. stavka 3. Zakona o Vladi Republike Hrvatske (Narodne novine, br. 150/11, 119/14, 93/16 i 116/18), Vlada Republike Hrvatske je na sjednici održanoj \_\_\_\_\_\_\_\_\_\_\_\_\_\_\_\_\_\_\_\_\_\_ 2019. godine donijela

**Z A K L J U Č A K**

Daje se prethodna suglasnost predstavniku Vlade Republike Hrvatske za:

1. Djelomično prihvaćanje amandmana Kluba zastupnika HDZ-a u Hrvatskome saboru, od 4. prosinca 2019. godine, na članak 51. stavak 5. podstavak 3. Konačnog prijedloga zakona o vatrogastvu, u izmijenjenom obliku tako da glasi:

"- na lokalnoj razini: gradski, područni i općinski vatrogasni zapovjednik te njihovi zamjenici, zapovjednici javnih vatrogasnih postrojbi i njihovi zamjenici, zapovjednici profesionalnih vatrogasnih postrojbi u gospodarstvu i njihovi zamjenici, zapovjednici središnje vatrogasne postrojbe dobrovoljnog vatrogasnog društva i njihovi zamjenici, zapovjednici postrojbi dobrovoljnih vatrogasnih društava koji sudjeluju na intervencijama i njihovi zamjenici te vatrogasci koji su aktom vatrogasne postrojbe, javne vatrogasne postrojbe i profesionalne vatrogasne postrojbe u gospodarstvu određeni da samostalno zapovijedaju vatrogasnom intervencijom prilikom koje koriste javne ovlasti utvrđene ovim Zakonom.".

2. Djelomično prihvaćanje amandmana Kluba zastupnika HDZ-a u Hrvatskome saboru,, od 4. prosinca 2019. godine, na članak 51. stavak 13. Konačnog prijedloga zakona o vatrogastvu, u izmijenjenom obliku tako da glasi:

"(13) Vatrogasci koji su unutarnjim aktom javne vatrogasne postrojbe i profesionalne vatrogasne postrojbe u gospodarstvu određeni da samostalno zapovijedaju vatrogasnom intervencijom prilikom koje koriste ovlasti utvrđene ovim Zakonom, moraju imati najmanje srednju stručnu spremu vatrogasnog smjera.".

3. Prihvaćanje amandmana Kluba zastupnika Hrvatske narodne stranke – liberalnih demokrata u Hrvatskome saboru, od 4. prosinca 2019. godine, na članak 110. stavke. 8. i 9. Konačnog prijedloga zakona o vatrogastvu.

4. Djelomično prihvaćanje amandmana Stjepana Čuraja, zastupnika u Hrvatskome saboru, od 4. prosinca 2019. godine, na članak 51. stavke 6. i 8. Konačnog prijedloga zakona o vatrogastvu, u izmijenjenom obliku tako da glase:

"(6) Glavni vatrogasni zapovjednik i njegov zamjenik moraju imati završen preddiplomski i diplomski sveučilišni studij ili integrirani preddiplomski i diplomski sveučilišni studij ili završeni preddiplomski stručni i specijalistički diplomski stručni studij te najmanje deset godina iskustva na poslovima vatrogasca s posebnim ovlastima i odgovornostima odnosno preddiplomski sveučilišni studij ili kratki stručni studij ili preddiplomski stručni studij u trajanju od tri godine i 15 godina iskustva na poslovima vatrogasca s posebnim ovlastima i odgovornostima: glavnog vatrogasnog zapovjednika, njegovoga zamjenika ili pomoćnika, te županijskog vatrogasnog zapovjednika ili zamjenika županijskog vatrogasnog zapovjednika odnosno vatrogasnog zapovjednika Grada Zagreba ili zamjenika vatrogasnog zapovjednika Grada Zagreba.

(8) Županijski vatrogasni zapovjednik i njegov zamjenik moraju imati završen preddiplomski i diplomski sveučilišni studij ili integrirani preddiplomski i diplomski sveučilišni studij ili završeni preddiplomski stručni studij i specijalistički diplomski stručni studij te najmanje deset godina iskustva na poslovima vatrogasca s posebnim ovlastima i odgovornostima na državnoj, županijskoj ili lokalnoj razini odnosno preddiplomski sveučilišni studij ili kratki stručni studij ili preddiplomski stručni studij u trajanju od tri godine i 15 godina iskustva na poslovima vatrogasca s posebnim ovlastima i odgovornostima.".

KLASA:

URBROJ:

Zagreb,

 PREDSJEDNIK

mr.sc. Andrej Plenković

**O B R A Z L O Ž E NJ E**

Predloženim Zaključkom daje se prethodna suglasnost predstavniku Vlade Republike Hrvatske za prihvaćanje V. amandmana Kluba zastupnika HDZ-a u Hrvatskome saboru, od 4. prosinca 2019. na članak 51. stavak 5. podstavke 3. i 13. s obzirom da se istima dorađuju odredbe Konačnog prijedloga zakona o vatrogastvu kojima se uređuju uvjeti koje moraju ispunjavati vatrogasci javne vatrogasne postrojbe i profesionalne vatrogasne postrojbe u gospodarstvu koji su određeni da samostalno zapovijedaju vatrogasnom intervencijom. Preostalim amandmanima Kluba zastupnika HDZ-a u Hrvatskom saboru od 4. prosinca 2019. godine ne mijenjaju se bitne odrednice Konačnog prijedloga zakona o vatrogastvu te za iste nije potrebna prethodna suglasnost predstavniku Vlade za njihovo prihvaćanje.

 Također, daje se prethodna suglasnost predstavniku Vlade Republike Hrvatske za prihvaćanje amandmana Kluba zastupnika Hrvatske narodne stranke – liberalni demokrati u Hrvatskom saboru od 4. prosinca 2019. godine s obzirom da je utvrđeno da su odredbe članka 110. stavaka 8. i 9. u suprotnosti s odredbama članka 91. stavka 2. Zakona o komunalnom gospodarstvu (Narodne novine, br. 68/18 i 110/18).

 Nadalje, daje se prethodna suglasnost predstavniku Vlade Republike Hrvatske za djelomično prihvaćanje amandmana Stjepana Čuraja, zastupnika u Hrvatskom saboru na članak 51. stavke 6. i 8. Konačnog prijedlog zakona o vatrogastvu, u dijelu u kojem se u članku 51. stavku 6. i 8. iza riječi: „odnosno“ dodaju riječi: „preddiplomski sveučilišni studij ili“, kako bi se izjednačili uvjeti koje moraju ispunjavati osobe koje se kandidiraju za radna mjesta navedena u članku 51. stavku 6. i 8.